બોલિવૂડની ફિલ્મો આપણી ભાષા તેમજ સ્થાનિક મૂલ્યો સાથે જોડાયેલી હોય છે. તેથી લોકો તેને વધુ સંવેદનશીલતા સાથે જુએ છે. તેમાં પણ પ્રાદેશિક ભાષાની ફિલ્મો તો આપણાં મૂળ સુધી વધુ ને વધુ જોડાયેલી હોય છે, તેથી જો તે સારી રીતે નિર્માણ પામી હોય તો અસરકારતાની દૃષ્ટિએ તે અગ્રીમ રહેવાની. દક્ષિણમાં ત્યાંની ભાષાઓનું સિનેમા અને તેના કલાકારોનું કેવું વર્ચસ્વ છે તે બાબતની સૌને જાણ છે. માર્કેટિંગથી લઈ રાજકારણમાં દક્ષિણના કલાકારોનો દબદબો છે.